घाटोल-परतापुर ब्लाॅक में कम हो रहे संस्थागत प्रसव
बांसवाड़ा| जिलेके घाटोल और परतापुर ब्लाॅक में सबसे कम संस्थागत प्रसव हुए हैं। जिला स्वास्थ्य समिति की सोमवार को कलेक्ट्री सभागार में आयोजित बैठक में यह जानकारी सामने आई।
बैठक में प्रोजेक्टर पर जब संस्थागत प्रसव के बारे में बताया गया तो परतापुर और घाटोल ब्लाॅक में सबसे कम प्रसव होने पर सीएमएचओ डॉ. एचएल ताबियार ने संबंधित ब्लाॅक सीएमएचओ और अस्पताल प्रभारियों से इसका जवाब मांगा। साथ ही उन्होंने संस्थागत प्रसव संख्या बढ़ाने के प्रयासों को भी तेज करने के निर्देश दिए। इसके अलावा पूर्ण टीकाकरण के 64 प्रतिशत लक्ष्य से कम प्राप्ति पर भी सीएमएचओ डॉ. ताबियार ने जिले के सभी ब्लाॅक के अधिकारियों को बच्चे का चिन्हीकरण कर टीका लगवाने के निर्देश दिए। बैठक में आरोग्य राजस्थान और भामाशाह स्वास्थ्य बीमा योजना के बारे में भी चर्चा की गई। इस दौरान पीएमओ डॉ. वीके जैन, उपनिदेशक आइसीडीएस सहित सभी ब्लॉक सीएमएचओ, सीएचसी और पीएचसी प्रभारी मौजूद रहे।
bho_Deva hin_Deva hin_Deva